BCPG ชนะประมูล 5 โครงการ “โซลาร์ฟาร์ม” กำลังผลิต 12 เมกะวัตต์
BCPG ชนะประมูลโครงการหมุนเวียน จำนวน 5 โครงการ กำลังผลิตทั้งหมด 12 เมกะวัตต์ เป็นพลังงานแสงอาทิตย์แบบติดตั้งบนพื้นดินทั้งหมด
BCPG ชนะประมูลโครงการหมุนเวียน จำนวน 5 โครงการ กำลังผลิตทั้งหมด 12 เมกะวัตต์ เป็นพลังงานแสงอาทิตย์แบบติดตั้งบนพื้นดินทั้งหมด
6 เม.ย. 2566

ผู้สื่อข่าวรายงานว่า เมื่อวันที่ 5 เม.ย.ที่ผ่านมา สำนักงานคณะกรรมการกำกับกิจการพลังงาน (สำนักงาน กกพ.) ได้ประกาศรายชื่อผู้ยื่นขอผลิตไฟฟ้าขนาดเล็ก ที่ได้รับการคัดเลือกตามระเบียบ คณะกรรมการกำกับกิจการพลังงาน ว่าด้วยการจัดหาไฟฟ้าจากพลังงานหมุนเวียนในรูปแบบ Feed-in Tariff ปี 2565-2573 สำหรับกลุ่มไม่มีต้นทุนเชื้อเพลิง พ.ศ. โดยมีผู้ผ่านการพิจารณาทั้งสิ้นรวม 386 ราย เพื่อเข้าสู่กระบวนพิจารณาคัดเลือก
ทั้งนี้ คณะกรรมการกำกับกิจการพลังงาน (กกพ.) ในการประชุมครั้งที่ 17/2566 (ครั้งที่ 845) วันที่ 5 เม.ย. 66 ได้พิจารณาเห็นชอบรายชื่อผู้ยื่นขอผลิตไฟฟ้าที่ได้รับการคัดเลือกตามระเบียบ กกพ. สำหรับกลุ่มไม่มีต้นทุนเชื้อเพลิง พ.ศ. 2565 ระยะแรกที่เปิดรับซื้อ 5,203 เมกะวัตต์ พบว่ามีผู้ผ่านการคัดเลือก จำนวน 175 ราย รวม 4,852.26 เมกะวัตต์เท่านั้น
โดยพบว่า บริษัท บีซีพีจี จำกัด (มหาชน) หรือ BCPG ชนะการประมูลโครงการพลังงานหมุนเวียนจำนวน 5 โครงการ กำลังผลิตทั้งหมด 12 เมกะวัตต์ ซึ่งเป็นกลุ่มพลังงานแสงอาทิตย์แบบติดตั้งบนพื้นดินทั้งหมด